Source: http://www.socpoist.sk/nahrada-nakladov-spojenych-s-liecenim/1309s
Timestamp: 2016-07-23 09:07:20+00:00

Document:
> Náhrada nákladov spojených s liečením
Čo je náhrada nákladov spojených s liečením a čo je ňou hradené.Účelom dávky je nahradiť poškodenému náklady spojené s liečením následkov pracovného úrazu alebo choroby z povolania, ktoré mu nemôžu byť uhradené zo zdravotného poistenia. Vaša otázka Zbaliť <<viac informácií... >>
Vymedzenie okruhu osôb, ktoré majú nárok na náhradu nákladov spojených s liečením.
Na náhradu nákladov spojených s liečením, ako dávku poskytovanú z úrazového poistenia, má nárok po splnení podmienok ustanovených zákonom (viď podmienky nároku) zamestnanec zamestnávateľa podľa § 16 zákona a fyzická osoba spadajúca do osobného rozsahu úrazového poistenia podľa § 17 ods. 2 zákona, ktorých zákon definuje v § 83 pre účely poskytovania úrazových dávok ako poškodeného, ak utrpel pracovný úraz alebo sa u neho zistila choroba z povolania. Vaša otázka Zbaliť <<viac informácií... >>
Kde a ako je potrebné požiadať o priznanie náhrady nákladov spojených s liečením.
Prvým predpokladom začatia konania o náhradu nákladov spojených s liečením je uplatnenie si nároku zo strany poškodeného podaním žiadosti o túto úrazovú dávku v pobočke Sociálnej poisťovne. Vaša otázka Zbaliť <<viac informácií... >>
Aké podmienky musia byť splnené, aby vznikol nárok na náhradu nákladov spojených s liečením.
Poškodený má nárok na náhradu nákladov spojených s liečením, ktoré sa neuhrádzajú z povinného zdravotného poistenia na základe vyjadrenia revízneho lekára, a ktoré účelne vynaložil na svoje liečenie v dôsledku pracovného úrazu alebo choroby z povolania na základe odporúčania odborného lekára (§ 100 ods. 1 zákona). Vaša otázka Zbaliť <<viac informácií... >>
Ako sa určí suma náhrady nákladov spojených s liečením.
Náhrada sa poskytuje v sume podľa predložených dokladov, ktorá nebola uhradená zo zdravotného poistenia a ktoré boli posúdené posudkovým lekárom sociálneho poistenia ako účelne vynaložené náklady spojené s liečením v príčinnej súvislosti s poškodením zdravia následkom pracovného úrazu alebo choroby z povolania.Suma náhrady nákladov spojených s liečením bola v pôvodnom znení ustanovenia § 100 ods. 2 zákona limitovaná sumou 500 000 Sk. Na zvyšovanie tejto sumy platí § 94 ods. 4 zákona. Táto pôvodne v zákone ustanovená maximálna suma pre náhradu nákladov spojených s liečením (limit ustanovený zákonom) sa každoročne zvyšovala (valorizovala). S účinnosťou od 1. januára 2009 (termín zvyšovania upravený zákonom č. 449/2008 Z. z.) sa maximálna suma pre náhradu nákladov spojených s liečením platná k 31. decembru kalendárneho roka zvyšuje vždy od 1. januára nasledujúceho kalendárneho roka o percento zvýšenia dôchodkovej dávky podľa § 82 ods. 2 zákona v znení neskorších predpisov. Od 1. januára 2010 bola zákonom č. 572/2009 Z. z. ustanovená nová maximálna suma náhrady nákladov spojených s liečením a to 23 242,70 EUR. Táto suma sa v zmysle zákona každoročne valorizuje. Podrobný prehľad o postupných valorizáciách tejto sumy je uvedený v časti „Dôležité informácie“.Ak zamestnávateľ, alebo právnická osoba podľa § 215 zákona č. 311/2001 Z. z. Zákonník práce (ďalej len „zodpovedný“), ktorí majú podľa Zákonníka práce objektívnu zodpovednosť za poškodenie zdravia v dôsledku pracovného úrazu alebo choroby z povolania poškodeného, preukázali určitú mieru zavinenia poškodeného za vznik poškodenia zdravia, znižuje sa suma náhrady nákladov spojených s liečením na základe § 111 ods. 2 zákona o mieru zavinenia poškodeného tak, aby konečná suma náhrady nákladov spojených s liečením zodpovedala skutočnému rozsahu zodpovednosti, ktorú má za škodu v konkrétnom prípade zodpovedný. Suma náhrady nákladov spojených s liečením poskytovaná od 1. januára 2009 v eurách sa zaokrúhľuje ako dávka úrazového poistenia na najbližších 10 eurocentov nahor (§ 116 ods. 8 zákona v znení neskorších predpisov). Vaša otázka Zbaliť <<viac informácií... >>
Kto vykonáva kontrolu účelnosti vynaložených nákladov.
Účelnosť vynaložených nákladov spojených s liečením, za ktoré sa považujú náklady na liečivá a lieky, zdravotnícke pomôcky, dietetické potraviny a doprava poškodeného spojená s liečením, posudzuje posudkový lekár pobočky Sociálnej poisťovne príslušnej podľa miesta trvalého pobytu poškodeného. (bližšie Lekárska posudková činnosť úrazového poistenia). Vaša otázka Zbaliť <<viac informácií... >>
Zvyšovanie limitov súm náhrady nákladov spojených s liečením podľa zákona v jednotlivých rokoch.
Nákladmi v súvislosti s liečením poškodenia zdravia následkom pracovného úrazu alebo choroby z povolania sú predovšetkým náklady na liečivá a lieky, zdravotnícke pomôcky, dietické potraviny a doprava poškodeného spojená s liečením.
Maximálna suma pre náhradu platná k 31. decembru kalendárneho roka sa zvyšuje od 1. januára nasledujúceho kalendárneho roka o percento určené ako súčet jednej polovice percenta medziročného rastu spotrebiteľských cien a jednej polovice percenta medziročného rastu priemernej mzdy v hospodárstve Slovenskej republiky opatrením, ktoré vydá Ministerstvo práce, sociálnych vecí a rodiny Slovenskej republiky podľa údajov štatistického úradu a vyhlási jeho úplné znenie uverejnením v Zbierke zákonov najneskôr do 31. októbra kalendárneho roka, ktorý predchádza príslušnému kalendárnemu roku. Zvýšenie maximálnej sumy náhrady nákladov spojených s liečením podľa § 100 v roku 2005 nebolo vykonané podľa § 82 zákona ale mimoriadne, a to indexom 1,075 podľa § 293e zákona v znení zákona č. 244/2005 Z. z. na sumu 537 500 Sk.
Suma náhrady nákladov spojených s liečením podľa § 100 ods. 2 zákona sa od roku 2006 zvyšovala nasledovne: od 1. júla 2006 zo sumy 537 500 Sk o 5,95 % na sumu 569 482 Sk,
od 1. júla 2007 o 6,25 % na sumu 605 075 Sk, od 1. júla 2008 o 5 % na sumu 635 329 Sk, od 1. januára 2009 sa zvýšila o 6,95 % na sumu 22 554,75 eura, od 1. januára 2010 sa zvýšila o 3,05 % na sumu 23 242,70 eura, od 1. januára 2011 sa zvýšila o 1,8 % na sumu 23 661,10 eura, od 1. januára 2012 sa zvýšila o 3,3% na sumu 24 442,00 eura. od 1. januára 2013 sa zvýšila o 3,05 % na sumu 25 187,50 eura. od 1. januára 2014 sa zvýšila o 2,3 % na sumu 25 766,90 eura od 1. januára 2015 sa zvýšila o 1,32 % na sumu 26 107,10 eura. od 1. januára 2016 sa zvýšila o 0,46 % na sumu 26 227,20 eura. Podľa § 293bs Prechodných ustanovení novely zákona k úpravám účinným od 1. januára 2011, ak vznikol nárok na úrazovú dávku pred 1. januárom 2011, nárok na dávku sa posudzuje a suma tejto dávky sa určuje podľa zákona účinného do 31. decembra 2010. Vaša otázka Zbaliť <<viac informácií... >>

References: § 16
 § 17
 § 83
 § 100
 § 94
 § 82
 § 215
 § 111
 § 100
 § 82
 § 293
 § 100
 § 293